29. 4. 88 De Europæiske Fællesskabers Tidende Nr. C 113/7 
II 
(Forberedende retsakter) 
KOMMISSIONEN 
Forslag til Rådets direktiv om minimumsforskrifter for sikkerhed og sundhed i forbindelse med 
arbejde ved skærmterminaler (') 
KOM(88) 77 endelig udg. 
(Forelagt Rådet af Kommissionen den 11. marts 1988) 
(88/C 113/07) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 118A, 
under henvisning til Kommissionens forslag, som er 
udarbejdet efter høring af Det Rådgivende Udvalg for 
Sikkerhed, Hygiejne og Sundhedsbeskyttelse på Arbejds­
pladsen (2), 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
I henhold til Traktatens artikel 118A er Rådet forpligtet 
til, ved udstedelse af direktiver, at vedtage minimumsfor­
skrifter med henblik på at forbedre navnlig arbejdsmil­
jøet for at beskytte arbejdstagernes sikkerhed og 
sundhed; 
i artikel 118A anbefales det, at det undgås, at der 
pålægges administrative, finansielle og retlige byrder af 
en sådan art, at de hæmmer oprettelsen og udviklingen 
af små og mellemstore virksomheder; 
Kommissionens meddelelse om dens program for 
sikkerhed, hygiejne og sundhed på arbejdspladsen (3) 
omhandler vedtagelse af direktiver med henblik på at 
sikre arbejdstagernes sikkerhed og sundhed; 
det er medlemsstaternes opgave at sørge for personers, 
navnlig arbejdstageres sikkerhed og sundhed på deres 
område; 
medlemsstaternes systemer for lovgivning om forebyg­
gelse af risici betinget af arbejdspladser med skærmtermi­
naler er meget forskellige; 
(') KOM(88) 73 endelig udg. 
(2) Rådets afgørelse 74/325/EØF af 17. juni 1974. 
O KOM(87) 520 endelig udg. og Rådets resolution af 21. 
december 1987 (EFT nr. C 28 af 3. 2. 1988). i medfør af Rådets direktiv 83/189/EØF (4) er der 
indført en informationsprocedure med hensyn til 
tekniske standarder og forskrifter; 
for at sikre den højeste grad af beskyttelse, det med 
rimelighed er muligt at opnå, er det nødvendigt, at 
arbejdstagerne og deres repræsentanter oplyses om 
farerne for deres sikkerhed og sundhed og om de foran­
staltninger, der er påkrævet for at formindske eller elimi­
nere disse farer, og at de har mulighed for at kontrollere, 
om de nødvendige beskyttelsesforanstaltninger er truffet; 
arbejdsgiverne skal følge med i den teknologiske udvik­
ling for bedre at kunne sikre arbejdstagernes sikkerhed 
og sundhed; 
retningslinjerne for arbejde med skærmterminaler er 
hovedsagelig udtrykt i form af målsætninger; 
i medfør af den ny metode i forbindelse med teknisk 
harmonisering og standarder (5) vil det være en fordel at 
kunne råde over tekniske rapporter, som fastlægger de 
tekniske specifikationer; 
der bør nedsættes et udvalg, der får til opgave at bistå 
Kommissionen ved iværksættelsen af de i dette direktiv 
omhandlede supplerende foranstaltninger — 
UDSTEDT FØLGENDE DIREKTIV: 
Artikel 1 
1. Dette direktiv, som er et særdirektiv i henhold til 
artikel 13 i direktiv . . ., fastsætter minimumsforskrifter 
for sikkerhed og sundhed i forbindelse med arbejde ved 
skærmterminaler som defineret i artikel 2. 
(4) EFT nr. L 109 af 26. 4. 1983, s. 8. 
(s) Rådets resolution af 7. maj 1985 (EFT nr. C 136 af 4. 6. 
1985). 
Nr. C 113/8 De Europæiske Fællesskabers Tidende 29. 4. 88 
2. Dette direktiv gælder for alle arbejdspladser 
udstyret med skærmterminal. 
Direktivet gælder hverken for førerens plads på køretøjer 
og maskiner eller for edb-systemer installeret på mobile 
arbejdspladser. 
Artikel 2 
I dette direktiv forstås ved: 
— »skærm« alfanummerisk skærm uanset hvilken 
display-metode, der benyttes 
— »arbejdsstation« system bestående af skærm, tastatur, 
tilbehør, herunder printer, manual indeholdende 
data, arbejdsstol og arbejdsbord samt det umiddel­
bare arbejdsmiljø 
— »arbejdstager« enhver person, der anvender en 
skærmterminal. 
Artikel 3 
1. Medlemsstaterne træffer alle nødvendige foranstalt­
ninger for at sikre, at arbejdet ved skærmterminaler ikke 
bringer arbejdstagernes sikkerhed og sundhed i fare. 
2. Medlemsstaterne gennemfører de i medfør af stk. 1 
nødvendige kontrolforanstaltninger. 
Artikel 4 
1. Arbejdsgiverne er forpligtet til at foretage en 
undersøgelse af arbejdspladserne med henblik på at 
vurdere de risici, som disse frembyder for arbejdsta­
gernes sundhed og sikkerhed. 
2. De skal om nødvendigt træffe hensigtsmæssige 
foranstaltninger for at afhjælpe de konstaterede risici. 
Artikel 5 
Arbejdspladser, der tages i brug to år efter dette direktivs 
ikrafttrædelse, skal mindst overholde de minimumsfor­
skrifter, der er fastsat i bilaget til dette direktiv. 
Artikel 6 
Allerede eksisterende arbejdspladser, der ikke omfattes af 
artikel 5, skal i det omfang, det med rimelighed er 
muligt, tilpasses de minimumsforskrifter, der er fastsat i 
bilaget til dette direktiv. 
Artikel 7 
1. Enhver arbejdstager, der har med skærmarbejde at 
gøre, skal modtage uddannelse, før sådant arbejde påbe­
gyndes, og med regelmæssige mellemrum under arbejdet. 2. Arbejdstagerne skal modtage oplysninger om alt, 
hvad der vedrører sundhed og sikkerhed i forbindelse 
med deres arbejdsplads, herunder om mulige påvirk­
ninger af synsevnen samt om fysiske og psykiske 
problemer. 
Artikel 8 
Arbejdsgiveren skal rådføre sig med arbejdstagerne eller 
disses repræsentanter om de foranstaltninger, der træffes 
i medfør af dette direktiv, og som berører arbejdstagerne 
direkte, herunder specielt de i artikel 6 omhandlede 
bestemmelser. 
Artikel 9 
Arbejdstagerne har ret til at få foretaget en passende 
øjenundersøgelse, inden arbejdet ved skærmen påbe­
gyndes, eller hvis de klager over øjengener, der kan 
skyldes dette arbejde. 
Arbejdstageren får tildelt særlige briller, som er beregnet 
til det pågældende arbejde, hvis en øjenundersøgelse 
viser, at dette er nødvendigt, og at normale briller ikke 
kan anvendes. 
Artikel 10 
1. Kommissionen tilpasser dette direktivs bilag til den 
tekniske udvikling og til udviklingen inden for interna­
tionale bestemmelser, fortrinsvis under hensyntagen til 
europæiske standarder (EN). 
2. I forbindelse med de i stk. 1 nævnte tilpasninger 
bistås Kommissionen af et udvalg, jf. den i artikel 14 i 
direktiv . . . fastsatte fremgangsmåde. 
Artikel 11 
1. Medlemsstaterne sætter de nødvendige love og 
administrative bestemmelser i kraft for at efterkomme 
dette direktiv senest den 1. januar 1991. De underretter 
straks Kommissionen herom. 
2. Medlemsstaterne meddeler Kommissionen teksten 
til de nationale retsforskrifter, som de udsteder på det 
område, der er omfattet af dette direktiv. 
Såfremt medlemsstaterne påtænker at vedtage tekniske 
forskrifter i medfør af dette direktiv, tilstiller de 
Kommissionen udkast hertil i henhold til fremgangs­
måden i artikel 8 i direktiv 83/189/EØF. 
3. Medlemsstaterne aflægger rapport til Kommis­
sionen hvert andet år om den praktiske gennemførelse af 
bestemmelserne i dette direktiv om skærmterminaler med 
angivelse af arbejdsmarkedets parters synspunkter. 
Kommissionen informerer udvalget og trepartsudvalget. 
Artikel 12 
Dette direktiv er rettet til medlemsstaterne. 
29. 4. 88 De Europæiske Fællesskabers Tidende Nr. C 113/9 
BILAG 
MINIMUMSFORSKRIFTER I FORBINDELSE MED ARBEJDE VED SKÆRMTERMINALER 
1. Skærmen 
Tegnene på skærmen skal være veldefinerede og klart formet, de skal være tilstrækkeligt store, og der 
skal være tilstrækkelig plads mellem tegn og linjer. Billedet bør være stabilt, og det må ikke flimre eller 
på anden måde være defekt. 
Lyskontrasten mellem tegnene og baggrunden skal nemt kunne justeres af den person, der anvender 
skærmterminalen. 
Skærmterminalen skal, i det omfang det med rimelighed er muligt, kunne drejes, vippes og flyttes, 
således at den kan tilpasses den person, der anvender den. 
2. Tastatur 
Tastaturet skal være adskilt fra skærmen, således at arbejdstagerens hænder og arme ikke skal indtage 
en trættende arbejdsstilling. Der skal være tilstrækkelig plads rundt om tastaturet til, at brugerens 
hænder og arme kan hvile på bordpladen. 
Tastaturet skal have en mat overflade med henblik på at undgå generende reflekser; tasterne skal være 
med en lavreflekterende og konkav overflade. 
Symbolerne på tasterne skal fremstå med tilstrækkelig kontrast. 
3. Arbejdsbord 
Arbejdsbordet skal være forsynet med lavreflekterende overflade, skal være tilstrækkelig stort og mulig­
gøre en fleksibel opstilling af skærm, tastatur, dokumenter og tilbehør. 
Konceptholdere skal placeres på bordet i samme niveau som skærmen med henblik på at minimere 
behovet for hyppige, hurtige hoved- og øjenbevægelser. 
Der skal være tilstrækkelig plads til benene. 
4. Arbejdsstol 
Arbejdsstolen skal være stabil, men samtidig skal arbejdstageren let kunne bevæge sig. 
Højden på sædet skal kunne indstilles, og alle stole skal være med rygstøtte, der kan indstilles, både 
hvad angår højde og hældning. Om fornødent må en fodstøtte overvejes. 
5. Belysning 
Der skal være hensigtsmæssig belysning, således at der tilvejebringes tilfredsstillende arbejdsbetingelser 
og hensigtsmæssig kontrast mellem skærm og baggrund. 
Om nødvendigt anvendes lamper til andet arbejde; de skal kunne justeres, men må ikke blænde eller 
fremkalde reflekser på skærmen. 
6. Reflekser og blænden 
Skærmterminalen skal placeres på en sådan måde, at hverken skærmen eller den person, der arbejder 
ved skærmen, befinder sig over for et vindue. 
Vinduerne skal være forsynet med en hensigtsmæssig afskærmning. 
7. Støj 
Printeren bør anbringes således, at den ikke virker forstyrrende på opmærksomheden eller samtale. 
8. Fugtighed 
Der skal tilvejebringes og holdes en passende fugtighed. 
9. Datamatgrænseflade/bruger 
Ved skærmarbejde og udarbejdelse af programmer (software) skal der tages hensyn til de psykiske og 
sociale faktorer. 
De ergonomiske principper ved programmeringen skal især anvendes ved behandling af menneskelig 
viden og i forbindelse med evnen til at tage beslutninger.